作者：陈著
词牌/韵律：摸鱼儿

paragraphs: 碧油幢、一开藩后，便思量早归去。
工夫著紧新城好，风月万家笙鼓。
游宴处。
要管领春光，补种花无数。
何须更驻。
只画了潇湘，扁舟径发，挥手谢南楚。
江帆卸、撑入清溪绿树。
家山三两程路。
安排小马随猿鹤，勾引诗朋酒侣。
潇洒处。
是则是初心，只恐难留驻。
忙须著句。
把泉石烟霞，平章一遍，回首凤纶舞。